Uutisissa: Ristitulessa.
Kristittyjen yhteisö Israelin ja Hizbollahin puristuksessa -
pysyy uskollisena tulituksen alla.
Lisäksi: Uskalias pelastusoperaatio.
Avustustyöntekijät saattoivat kristittyjen yhteisön Burmassa turvaan.
Ja: Lapsia kaapataan ja aivopestään.
Venäjä varastaa Ukrainan tulevaisuutta. Osa pakenee.
Nyt he kertovat indoktrinaatiosta ja väkivallasta.
KRISTILLISEN MAAILMAN UUTISET
Tervetuloa uutisten pariin.
Israel ja Hizbollah ovat täysimittaisen sodan partaalla, -
ja rajaseudulla raketti- ja ilmaiskuja on lähes päivittäin.
Pohjois-Israelin asukkaat on pitkälti evakuoitu, -
mutta Etelä-Libanonin kristityt valmistautuvat sodan syttymiseen.
Seuraavassa George Thomasin raportti Hizbollahin alueelta.
Tämä näky on toistunut vuosittain vuodesta 1890, -
jolloin Pyhän Yrjön kirkko avattiin Etelä-Libanonin kukkuloilla.
Libanonilaiskristityt pitkäperjantain kulkueessa -
kantavat Kristus-patsaan Qlaiaan kaupungin läpi.
Tämä vuosi ei ollut poikkeus.
Sodittu on ennenkin, ja kristityt eivät ole hylänneet maata ja uskoa.
He pysyivät lujina vastoinkäymisissä.
Niin pysymme mekin. Olemme perineet heiltä tämän hengen.
Israelin rajalla on toistakymmentä kristittyä kylää.
Kun Hizbollah alkoi 8. lokakuuta ampua raketteja Hamasin tueksi, -
kristityt löysivät itsensä konfliktista, jota he eivät pyytäneet tai halunneet.
Vaikka yksi ryhmä päätti aloittaa sodan, -
olen varma, että olemme muiden ihmisten agendojen uhreja -
täysin vasten tahtoamme.
Gazan sodan alkamisen jälkeen aluetta pitkälti hallitseva Hizbollah -
on ampunut yli 3 000 rakettia Israelin siviilejä kohti ja sotilaskohteisiin -
alueen kukkuloilta ja kylistä.
Israel on iskenyt useita kertoja Qlaiaan lähikylään, Khiamiin.
Khiam on Hizbollahin linnakkeita. Siksi Israel iskee sinne.
Noin 90 000 etelälibanonilaista, valtaosa kristittyjä, -
pakeni pohjoiseen Hizbollahin aloitettua raketti-iskut.
Kristitty Georges Salameh jäi, -
mutta jatkuvan tulituksen takia puusepänverstas oli pakko sulkea.
Luulimme, että sota on ohi 10 tai 15 päivässä, mutta ei.
Valtaosa alueen yrityksistä kärsii, ja emme saa tuloja mistään.
Qlaiaassa ja Etelä-Libanonin muissa kristityissä pikkukylissä -
pelätään nyt, että Hizbollah tulee ihmisten kotien lähelle -
ampumaan ohjuksia Israeliin.
Pelottaa, että Hizbollah alkaa ampua ilman mitään holttia.
Esimerkiksi viime viikolla se ampui ohjuksia Israeliin.
Valtaosa jäi lyhyiksi ja osui libanonilaiskyliin.
Yksi ohjuksista putosi kristittyyn Marjayounin kylään.
Kristityt olivat ennen enemmistö etelässä. Eivät enää.
Heidän määränsä on kutistunut Hizbollahin tulon jälkeen.
Kristittyjen tilanne etelässä ja koko maassa on ollut kurja.
Elämä on hyvin epävakaata. Siksi monet kristityt lähtevät etelästä.
Kristitty Daher on raportoinut alueelta yli 30 vuoden ajan.
Hän pelkää kriisin käynnistävän vielä suuremman joukkopaon.
Ihmiset eivät enää unelmoi. Meillä oli nuorina paljon unelmia.
Unelmoimme rauhallisesta ja mukavasta elämästä.
Vuosien mittaan kaikki unelmat ovat haihtuneet.
Isä Pierre kertoo, että Hizbollahin ja Israelin puristuksessakin -
Etelä-Libanonin kristityt julistavat jatkossakin toivon ja rauhan sanomaa.
Olemme rauhantekijöitä. Kristus käski rukoilla vihamiesten puolesta.
Emme lakkaa rukoilemasta. Jumala voi ajaa synkän pilven pois.
Hän pystyy muuttamaan sydämiä ja tuomaan alueelle rauhan.
George Thomas kävi Etelä-Libanonissa.
Nyt hän liittyy seuraamme Israelista CBN Newsin Jerusalemin-toimistolta.
Eikö kristittyjen ole vaarallista jäädä alueelle, jota Hizbollah hallitsee?
Se on ehdottomasti tavatonta.
Tässä äärimmäisen vaarallisessa ja räjähdysherkässä tilanteessa -
kristityt päättävät jäädä kotiseuduilleen Etelä-Libanoniin.
Se kertoo myös siitä, millaisia uskonkoetuksia he ovat kohdannet -
ja miten syvä ja vahva heidän uskonsa on.
He ovat valmiit kuolemaan maansa ja uskonsa puolesta.
Ja muistakaa, että tämä osa kauniissa Libanonissa -
on kokenut sotaa yli 50 vuoden ajan.
He eivät vain yhtenä päivänä heränneet siihen, että sota syttyi.
Ei. Alueella on käyty hirvittävää sotaa jo 50 vuoden ajan.
Jututtamani kristityt sanoivat: "Olemme tottuneet tilanteeseen, -
mutta meitä ei ajeta pois maastamme. Tämä on hengellinen perintömme, -
kotimme ja uskomme.
Aiomme jatkossakin soittaa kirkonkelloja.
Kukaan ei aja meitä pois maastamme."
Kävit myös Israelin puolella rajaa pohjoisessa.
Mikä on tunnelma siellä? Valmistaudutaanko siellä sotaan?
Keskustelin Israelin puolustusvoimien entisen tiedustelu-upseerin kanssa.
Hän on seurannut tilannetta, ja hän tuntee Hizbollahin hyvin.
Hän on seurannut, millaisia aseita, ohjuksia, kranaatinheittimiä -
ja lennokkeja Hizbollah on käyttänyt lokakuun 8. päivän jälkeen, -
ja hän on hyvin huolissaan. Hizbollah vuonna 2024 -
on voimakkaampi kuin se Hizbollah, jonka Israel kohtasi vuonna 2006.
Sillä on 115 000 ohjusta, raketteja kranaatinheittimiä ja lennokkeja.
Sillä on valtavat asevarastot. Se on paljon vahvempi kuin Hamas.
Huoli täysimittaisesta sodasta on hyvin todellinen.
Viivyin hetken aikaa Kirjat Shmonassa.
Siellä sinnittelee edelleen muutama urhea asukas.
He sanoivat: "Emme halua sotaa. Toivomme rauhansopimusta.
Mutta jos sota syttyy, Israel on valmis."
Sotaa on nyt käyty kuusi kuuta. Kävit siellä Hamasin hyökkäyksen jälkeen.
Alkavatko israelilaiset olla jo väsyneitä sotaan?
He eivät ole väsyneitä sotaan. Hamasin hyökkäys myös yhdisti maan.
Israelissa oli pidetty viidet vaalit, -
ja Bibi Netanjahu oli kaikissa niissä keskipisteenä.
Viimeksi kuluneet 3―4 vuotta ovat olleet Israelin politiikassa myrskyisiä.
Kaikki muuttui 7. lokakuuta. Koko maa yhdistyi.
Mutta nyt kahtiajako on alkanut kyteä taas.
Aika iso joukko ihmisiä sanoo: "On tehtävä kaikki mahdollinen, -
jotta ne noin 130 panttivankia saadaan kotiin.
Tehkää mitä vain, vaikka se tarkoittaisi Gazasta vetäytymistä tai aselepoa."
Israelin puolustusvoimille ja hallitukselle se ei tule kysymykseen.
Osa ihmisistä toivoo hyökkäystä Rafahiin -
ja Hamasin täydellistä tuhoamista hinnalla millä hyvänsä.
Israelia, hallitusta ja erityisesti Netanjahua painostetaan rajusti -
Israelin ulko- ja sisäpuolelta.
George, kiitos mainiosta raportista.
George Thomas Israelista. Ole varovainen siellä.
Kiitos.
Tulossa: Tiimi auttaa kristittyjä pakoon ja vie avustusta Burmassa.
Chuck Holton vie meidät etulinjoille.
CBN:n uusin opetus: "How to Believe for Healing".
Monet kristityt uskovat Jeesukseen, syntien anteeksisaamiseen -
ja taivaaseen pääsyyn. Voit uskoa lisäksi, -
että taivaan valtakunta voi tulla sinulle -
ja että Jumalan tahto voi tapahtua maan päällä kuin taivaissa.
"How to Believe for Healing" (Miten uskoa paranemiseen?) -
sisältää Gordon Robertsonin videon.
Pyydä tarkkaan, niin Jumala vastaa tarkkaan.
Striimaa Gordonin opetus rukouksesta.
Jumalan nimet kertovat siitä, millainen Hän on.
Soita tänään, niin saat työkirjan.
Pyydetään nimenomaisesti.
Julistan sinulle tänään, että taivaan valtakunta tulee lähelle sinua.
Soita ruudun numeroon.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Taiwanissa kymmeniä ihmisiä kaivettiin järistysraunioista.
Järistyksen magnitudi oli 7,4. Ainakin 12 ihmistä kuoli.
Hualienin kaupungissa järistys vaurioitti 48:aa rakennusta.
Kerroksia romahti, kun järistys siirsi rakennuksen perustuksiltaan.
Rakennuksesta pelastettiin 24 ihmistä.
Heistä osa on tilapäismajoituksessa teltoissa.
Järistys oli voimakkain Taiwanissa noin 25 vuoteen.
Myanmarissa eli Burmassa sotilasjuntta ahdistelee -
etnisiä vähemmistöjä ja kristittyjä.
Eräs järjestö auttaa henkensä kaupalla uhreja turvaan.
CBN:n Chuck Holton raportoi yksinoikeudella etulinjoilta.
Itä-Burman vuoriston kristityissä kylissä kaikuu laukauksia.
Burman armeija ajaa tuhansia kodeista yrittäessään kitkeä vastustajia.
Kapinallisarmeijat vapauttavat hiljakseen kyliä.
Nyt hyökkäämme karenien pääkaupunkiin Loikawiin.
Aiemmin Burman armeija toi joukkoja Loikawin ympäristöön, -
sillä Loikawissa on sen komentokeskus.
Juuri nyt hyökkäämme Loikawiin, heidän keskukseensa.
Työnnämme heitä pois. He panevat kampoihin.
Burman armeija on vuosia tehnyt julmuuksia siviileille -
ja tärvellyt kirkkoja ja muita pyhättöjä.
Burman vuoristokylien asukkaat elävät melko alkukantaisesti.
Sen näkee hökkeleistä. Ne on tehty halkaistuista bambuista.
Valtaosassa ei ole sähköjä tai juoksevaa vettä.
Voi siis olla yllätys, kun löytää ison baptistikirkon -
vuoren laelta täältä syrjäisestä vuoristokylästä.
Valtaosa vuoriston heimoista on itse asiassa kristittyjä.
Kristinuskon toi tänne ensimmäinen baptistilähetti Adoniram Judson -
1800-luvun lopussa.
Se on yksi syy, miksi täällä on käynnissä konflikti -
kristittyjen ja maata hallitsevan buddhalaisen sotilasjuntan välillä.
Tämä kirkko ja kylästä yli sata kotia poltettiin ja tuhottiin.
Löytyi myös yli sata maamiinaa mm. kirkon pihalta ja kirkosta.
Vaarasta huolimatta Free Burma Rangers -järjestö -
evakuoi siviilejä ja vie avustustarvikkeita.
Tämä on Pasangin kaupunki.
Kapinalliset ovat viime päivinä ajaneet Burman armeijan täältä pois.
Sen ansiosta kyläläisten olisi nyt turvallista lähteä, -
mutta he eivät ole uskaltaneet.
He ovat asettuneet sairaalaan Pasangin keskustaan.
Nyt Free Burma Rangers vie heidät turvaan autoillaan.
Kesken kaiken armeijan MiG-hävittäjät jahtasivat ryhmää.
Tiedustelukone. Varmaan etsii saattuetta. On etsinyt koko päivän.
Tavallisesti sen jälkeen tulevat ilmaiskut, hävittäjät ja kranaatit.
Monet vähemmistöt ovat vastustaneet diktatuuria vuosikymmeniä.
Heidän aseensa häviävät juntan nykyaikaisille aseille.
Tämä on M16A1-rynnäkkökivääri.
Siniväri on kulunut pois. Siitä näkee, miten vanha ase on.
Nämä ovat luultavasti Vietnamin sodan perua.
Niin vanhoja ne ovat.
Kapinalliset kuitenkin etenevät järjestelmällisesti.
Tiedämme sen omasta kokemuksesta ja tiimien raporteista muilla alueilla.
Kaikkialla, missä olen ollut, Burman armeija on tappiolla.
Tämä pääväylä menee Taungoon kaupunkiin ja aina Mandalayyn.
Kaksi kuukautta sitten tänne ei olisi ollut asiaa.
Rakennamme omaa hallintojärjestelmää.
Meillä on poliisi ja muita laitoksia, jotta voidaan järjestää hallinto.
Olemme perustamassa uutta yhteiskuntaa, -
jossa vallitsevat rauha, vapaus ja demokratia.
Konflikti jatkuu, mutta etniset ryhmät vastustavat sinnikkäästi junttaa.
Monet uskovat, että voitto on viimein näköpiirissä.
Burmasta raportin CBN Newsille toimitti Chuck Holton.
Kiitos, Chuck. Tulossa: siepattu, viety pois, aivopesty ja aseistettu.
Se on ainakin 30 000 ukrainalaislapsen kohtalo.
Lapset kertovat kärsimyksestä. Tutustumme heidän pelastajiinsa.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Kokoelma voi olla sinun.
Jumalan läsnäolon voi tuntea syöpäklinikallakin.
Vapahtaja parantaa, ei ihminen. Ihminen on vain astia.
Elävien vetten virrat juoksevat lävitsesi.
Tilaa video, työkirja ja opetus puhelimitse tai verkosta.
Venäjän hyökkäyksestä Ukrainaan on nyt yli kaksi vuotta.
Ukraina laskee värvättävien alaikärajaa 27:stä 25:een.
Tällä halutaan vahvistaa joukkoja.
Joukot ja tarvikkeet hupenevat.
Presidentti Zelenskyi sanoi: "Jos länsi ei anna lisää apua pian, -
joukot alkavat vetäytyä."
Hän varoittaa, että silloin isoja ukrainalaiskaupunkeja kaatuisi.
Kymmeniätuhansia ukrainalaislapsia on siepattu ja viety Venäjälle.
He ovat kokeneet indoktrinaatiota ja väkivaltaa.
Eräs järjestö on auttanut satoja turvaan.
Pelastuneista muutamia tuli Washingtoniin kertomaan julmuuksista.
CBN:n Jenna Browder jututti heitä.
Nyt alkoi kolmas sotavuosi.
Venäjän hyökättyä Ukrainaan -
hersonilaisten Denysin, Lisan ja Rostislovin elämä kääntyi ylösalaisin.
Miten teidät siepattiin?
Eräänä päivänä opettajat ilmoittivat, -
että me kaikki lähdemme leirille Krimille.
Menin kotiin. Illalla kotiimme tuli venäläissotilaita.
He sanoivat: "Sinä lähdet nyt mukaamme."
Tuo leiri ja 42 muuta venäläislaitosta alkoivat indoktrinoida lapsia.
Leireillä lapset pakotettiin rakastamaan Venäjää.
Piti opetella ja laulaa Venäjän kansallislaulu.
Jos vastusteli tai jos ei suostunut, sai rangaistuksen -
tai joutui johonkin sijaisperheeseen Venäjälle.
Pelkäsitkö adoptiota? Vai mitä luulet, että olisi tapahtunut, -
ellei sinua olisi pelastettu?
Leiriltä minut vietiin miehitettyyn Henitšeskin kaupunkiin.
Minut pakotettiin käymään siellä koulua.
Tiesin, että minulle aiottiin hankkia Venäjän passi -
ja että minulle etsittiin sijaisperhettä.
Ukraina on syyttänyt Venäjän presidentti Putinia -
siepattujen lasten kansalaistamisesta pikavauhtia.
Kansainvälinen rikostuomioistuin on antanut Putinista pidätysmääräyksen -
mm. sieppauksiin nojaten.
Minuun kohdistettiin monesti henkistä väkivaltaa.
Opettajat, hoitajat ja psykologit tiesivät, -
että äiti oli tulossa hakemaan minua.
He kuitenkin painostivat minua koko ajan sanomalla, -
että se kaikki on valhetta ja että ei äiti ole tulossa.
Kaikki kolme kertovat väkivallasta.
Diabetesta sairastavalta Denysiltä uhattiin viedä lääkkeet.
Kerran henkilökunta tuli sanomaan, -
että ellen tottele Venäjää, kuolisin leirillä sairauteeni.
Rostislovin tapaus on hälyttävin. Hän kieltäytyi laulamasta kansallislaulua.
Jos kieltäytyy kerran, pitää laatia kirjallinen selvitys, -
miksei halua laulaa Venäjän kansallislaulua.
Jos kieltäytyy kahdesti, -
joutuu poliisin puhutteluun.
Jos kieltäytyy kolmesti, joutuu eristykseen.
Rostislov joutui kahdeksi viikoksi eristykseen.
Tämä on tuhansien ukrainalaislasten kertomus.
Ukrainan mukaan ainakin 30 000 lasta on viety Venäjälle.
Todellisen luvun pelätään olevan suurempi.
On paljon lapsia, joita emme pysty tunnistamaan.
Heidät on viety Mariupolista tai muilta miehitetyiltä alueilta.
Vanhemmat on tapettu tai vangittu, tai he ovat kadonneet.
Venäjä ei luovuta meille mitään tietoa näistä lapsista.
Mykola Kuleba perusti Save Ukraine -järjestön.
Se on pelastanut satoja lapsia.
Sanomme, että Venäjä harjoittaa kansanmurhaa.
Se sieppaa lapsia, vie lapsia muualle, -
aivopesee lapsia, aseistaa heidät.
Kaikkia miehitetyllä alueella tai Venäjällä asuvia lapsia -
aivopestään parhaillaan hirvittävästi.
Venäjä pyrkii hävittämään lasten identiteetin.
Lapsille annetaan Venäjän passit ja syntymätodistukset.
Lapsille annetaan kansalaisuus ja heidät adoptoidaan.
Koko tämä järjestelmä pyrkii hävittämään identiteetin -
ja venäläistämään ukrainalaislapset.
Sitten heitä käytetään aseina eri sotilasliikkeiden kautta.
Nämä nuoret pelastuivat osaksi järjestön avulla.
Lisa, miten pelastuit?
Äiti haki minut.
Hänen piti allekirjoittaa monia papereita. Hänet tarkastettiin.
Olin onnellinen. Juoksin halaamaan häntä. Itkin.
Sitten alkoi pitkä ja vaikea tie kotiin.
Pelastusoperaatiosta ei voi paljastaa enempää.
Mykola kutsuu sitä maanalaiseksi rautatieksi.
Nuoret saavat nyt apua järjestön kuntoutuskeskuksessa.
Siellä heitä ja heidän perheitään autetaan jaloilleen.
Save Ukraine -järjestö toi heidät Washingtoniin -
puhumaan tuhansien siepattujen lasten puolesta.
Pyydämme kaikkia kynnelle kykeneviä auttamaan Ukrainaa selviytymään -
ja voittamaan tämän hirvittävän sodan. Rukoilkaa puolestamme.
Washingtonista Jenna Browder, CBN News.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Opi uskon rakennuspalikoita "How to Believe for Healing" -kokoelmasta.
Jumalan läsnäolon voi tuntea syöpäklinikallakin.
Ihmeellisiä paranemiskertomuksia.
Tiesimme Jumalan vaikuttaneen.
Näen Hänet Jumalana, jolle mikään ei ole mahdotonta.
Löydä elämääsi innoitusta.
Elävien vetten virrat juoksevat lävitsesi.
Vapahtaja parantaa, ei ihminen. Ihminen on vain astia.
Kokoelma voi olla sinun.
Voit saada sen. Jeesus tuli sinun vuoksesi.
Saat videon, työkirjan ja opetuksen, kun tulet CBN:n kumppaniksi.
Soita tai liity verkossa tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Kannamme usein taakkaa menneisyydestä.
Se vaikuttaa elämässämme kaikkeen ja kaikkiin.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi.
Jumalan anteeksianto muuttaa elämän.
Soita meille.
Lopuksi: Uusi merkki nuorisoherätyksestä Amerikassa.
Sadat Alabaman yliopiston opiskelijat antoivat elämänsä Kristukselle -
ja kävivät kasteella saman tien.
Kirjailija ja puhuja Jennie Allen kertoi siitä Instagramissa.
Tilaisuudessa oli tuhansia oppilaita. Satoja tuli esiin.
Tämä on uusin Jumalan liikkeistä, -
joita Allen on todistanut kampustyönsä varrella.
Mahtavaa. Kiitos seurasta!
Ensi viikkoon, koko tiimin puolesta näkemiin ja Jumalan siunausta.